CPN ชี้ผลงานปีนี้โตโดดเด่นโบรกฯชู 4 ปัจจัยบวกน่าเก็บเป้า 88.57 บาท
CPN ชี้ผลงานปีนี้โตโดดเด่นโบรกฯชู 4 ปัจจัยบวกน่าเก็บเป้า 88.57 บาท
30 มี.ค. 2561

บล.เอเอสแอล ระบุในบทวิเคราะห์วันนี้(30 มี.ค.) ว่า บริษัท เซ็นทรัลพัฒนา จำกัด (มหาชน) หรือ CPN คาดผลประกอบการปี 61 เติบโตโดดเด่นจาก (1) ได้ประโยชน์จากเศรษฐกิจในประเทศที่ขยายตัว ล่าสุด กนง. ปรับประมาณการ GDP ปี 61 เพิ่มเป็น 4.1% (2) การรับรู้รายได้เต็มปีจากศูนย์การค้าใหม่ 2 แห่ง ที่มีการเปิดตัวในปี 60 (3) การรับรู้รายได้จากการโอนคอนโดอีก 3 แห่ง และ (4) การปรับขึ้นค่าเช่าหลังมีการปรับปรุงศูนย์การค้า
การลงทุนเดินหน้าตามแผน โดยในปี 60 บริษัทมีแผนเปิดศูนย์การค้าใหม่ 3 แห่ง (ในประเทศ 2 แห่ง และต่างประเทศ 1 แห่ง) เป็นปัจจัยหนุนผลประกอบการ  แนะนำ “ซื้อ” มูลค่าเหมาะสมเฉลี่ย 88.57 บาท (IAA Consensus)